CELEX: 31972L0275
Language: el
Date: 1972-07-20 00:00:00
Title: Οδηγία 72/275/ΕΟΚ του Συμβουλίου της 20ής Ιουλίου 1972 περί τροποποιήσεως της οδηγίας περί εισαγωγής κοινοτικών τρόπων δειγματοληψίας και μεθόδων αναλύσεως για τον επίσημο έλεγχο των ζωοτροφών

Avis juridique important

|

31972L0275

Οδηγία 72/275/ΕΟΚ του Συμβουλίου της 20ής Ιουλίου 1972 περί τροποποιήσεως της οδηγίας περί εισαγωγής κοινοτικών τρόπων δειγματοληψίας και μεθόδων αναλύσεως για τον επίσημο έλεγχο των ζωοτροφών  

Επίσημη Εφημερίδα αριθ. L 171 της 29/07/1972 σ. 0039 - 0039 Φινλανδική ειδική έκδοση: Κεφάλαιο 3 τόμος 4 σ. 0229  Δανική ειδική έκδοση: Σειρά I Κεφάλαιο 1972(III) σ. 0726  Σουηδική ειδική έκδοση: Κεφάλαιο 3 τόμος 4 σ. 0229  Αγγλική ειδική έκδοση: Σειρά I Κεφάλαιο 1972(III) σ. 0765  Ελληνική ειδική έκδοση: Κεφάλαιο 03 τόμος 8 σ. 0093  Ισπανική ειδική έκδοση: Κεφάλαιο 03 τόμος 6 σ. 0054  Πορτογαλική ειδική έκδοση : Κεφάλαιο 03 τόμος 6 σ. 0054 

ΟΔΗΓΙΑ ΤΟΥ ΣΥΜΒΟΥΛΙΟΥ της 20ής Ιουλίου 1972 περί τροποποιήσεως της οδηγίας περί εισαγωγής κοινοτικών τρόπων δειγματοληψίας και μεθόδων αναλύσεως για τον επίσημο έλεγχο των ζωοτροφώνΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως τα άρθρα 43 και 100,  την πρόταση της Επιτροπής,  τη γνώμη της Συνελεύσεως,  τη γνώμη της Οικονομικής και Κοινωνικής Επιτροπής,  Εκτιμώντας:  ότι το άρθρο 4 της οδηγίας του Συμβουλίου, της 20ής Ιουλίου 1970, περί εισαγωγής κοινοτικών τρόπων δειγματοληψίας και μεθόδων αναλύσεως για τον επίσημο έλεγχο των ζωοτροφών(1), προβλέπει ότι η διαδικασία που προβλέπεται για την εισαγωγή και η οποία  καθορίζεται στο άρθρο 3 της προαναφερομένης οδηγίας εφαρμόζεται για περίοδο 18 μηνών από την ημερομηνία κατά την οποία η Μόνιμη Επιτροπή Ζωοτροφών θα ασχοληθεί για πρώτη φορά είτε κατ' εφαρμογή του άρθρου 3 παράγραφος 1, είτε βάσει οποιασδήποτε άλλης  αναλόγου διατάξεως- ότι η επιτροπή αυτή έχει ήδη ασχοληθεί για πρώτη φορά με δύο σχέδια οδηγίας της Επιτροπής, κατά τη σύνοδο της 15ης και 16ης Δεκεμβρίου 1970, και ότι κατά συνέπεια η διαδικασία αυτή δεν είναι πλέον δυνατό να εφαρμόζεται από την 16η Ιουνίου 1972- ότι, εν τούτοις, η διαδικασία αυτή ήταν απολύτως ικανοποιητική κατά το παρελθόν και ότι αρμόζει, ως εκ τούτου, η διατήρησή της, πέραν της πρότερον καθορισθείσης περιόδου,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  Από της 16ης Ιουνίου 1972, το άρθρο 4 της οδηγίας του Συμβουλίου, της 20ής Ιουλίου 1970, καταργείται.   Άρθρο 2  Η παρούσα οδηγία απευθύνεται στα Κράτη μέλη.  Έγινε στις Βρυξέλλες, στις 20 Ιουλίου 1972.  Για το Συμβούλιο Ο Πρόεδρος T. WESTERTERP  (1) ΕΕ αριθ. Ν 170 της 3.8.1970, σ. 2.